12 milioane de români au cont pe Facebook și doar 400.000 pe Twitter. Care este explicația.
Dintre marile rețele sociale cea mai puțin folosită de români e Twitter. 12 milioane de români au cont pe Facebook. În România 400.000 de persoane au cont pe Twitter.
Doi români din trei au Facebook, stăm bine și pe Instagram și Tik-Tok, însă românii fug de Twitter, considerată rețeaua oamenilor mai informați. Angela Carp a studiat rețelele sociale și a venit cu explicații.Angela Carp: "Dimineața, seara, la muncă, acasă, la masa sau la o cafea, stai mereu în online. Intri pe Instagram, Facebook, TikTok și mai puțin, pe Twitter. Acesta este subiectul de astăzi și încerc să aflu de ce nu a prins Twitter-ul și la noi, în România. Avem undeva la 400.000 de utilizatori dintre care doar vreo 10.000 sunt activi lunar."Răzvan: "Prefer entertainment în detrimentul politicii. Nu am cont de Twitter."În lume, politicienii își anunță mișcările pe Twitter. Au și unde. 70 de milioane de americani urmăresc, de exemplu, anunțurile lui Trump sau Biden. Nu și la noi, tocmai pentru că românul e mai interesat de distracție decât de cum e condusă țara.Dragoș Stanca, Digital Media Expert: "Politicienii, în mod evident, fiind încă o democrație bazată pe vot popular, nu pe meritocrație sau pe alte criterii, merg unde merg userii. Probabil că tot mai mulți o să fie prezenți în perioada următoare pe TikTok, unde există un bazin electoral interesant, în creștere. Cu cât media IQ-ului este mai coborâtă, cu atât interesul clasei politice este mai ridicat.".